section_heading: XF-104
paragraph_text: Tony Levier je trebao biti prvi pokusni pilot. Zrakoplov je sam opisao kao "egzotičan" i impresivan, no pošto je ovo bio potpuno novi dizajn nije znao kakve će karakteristike pokazati i kako će se ponašati prilikom leta. Prvi XF-104 je napravljen u Lockheedovoj tvornici Burbank 23. veljače 1954. te je sljedeće noći potajno odvezen u zračnu bazu Edwards.